**Melancolie**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pădurea uitată

Ecouri reci

Ale amintirilor şterse

De un timp prea grăbit,

Pe plaja pustie

O briză de vară

Adie peste umbra

Unei iubiri pierdute,

În zăpada rece, proaspătă,

Simţi timpul

Inocenţei şi al tinereţii

Demult apuse,

În sufletul meu tu apari,

Rece, dureroasă, tăcută,

Tăioasă ca un crivăţ,

Dar cu reverberaţii aproape sublime,

Nesfârşită melancolie...